එවැනි ප්‍රතිපත්ති පාරිසරික සංරක්ෂණයට සහය විය යුතුයි.එමෙන්ම, ජෛව විවිධත්වය විනාශ වීම වැළැක්වීම සහ තිරසර ආර්ථික අභිලාෂයන් සාක්ෂාත් කර ගැනීමට ජනතාවට සහය වීම අවශ්‍යතාවක්.ජනාධිපති ගෝඨාභය රාජපක්ෂ මේ බව ප්‍රකාශ කළේ ඉතාලියේ රෝම නගරයේ පැවති ලෝක ආහාර සුරක්ෂිතතාව පිලිබඳ එක්සත් ජාතීන්ගේ කමිටුවේ 48 වන සමුළුවේ කෘෂි පරිසර විද්‍යා සැසිය වීඩියෝ තාක්ෂණය ඔස්සේ අමතමින්.රසායනික පොහොර භාවිතයෙන් සම්පූර්ණයෙන් ඉවත් වීමට ගත් තීරණය කෙරෙහි ලෝක ආහාර සෞඛ්‍ය සංවිධානය ජනාධිපතිවරයා වෙත ප්‍රසාදය පළ කරමින් මෙම සමුළුව ඇමතීම සඳහා ඇරයුම් කළ බව ජනාධිපති මාධ්‍ය අංශය සඳහන් කළා.කෘත්‍රිම පොහොර හා කෘෂි රසායන ද්‍රව්‍ය ආනයනය තහනම් කිරීමට තම රජය ගත් තීරණයෙන් සෞඛ්‍ය සම්පන්න සහ වඩාත් පරිසර හිතකාමී කෘෂිකාර්මික පද්ධතියක් කරා සංක්‍රමණය වීමට දිගු කාලීනව පැවති අවශ්‍යතාව සපුරා ගත හැකිවනු ඇති බවයි ජනාධිපති ගෝඨාභය රාජපක්ෂ මෙහිදී අවධාරණය කළේ.